tomron87/hebrew-wikipedia-sentences-corpus huggingface dataset:
מדליית זהב במשחה ל-50 מטר פרפר בשיא עולם חדש של 23.43 שניות, לפני איאן קרוקר מארצות הברית (23.62 שניות) ויבגני קורוטישקין מרוסיה (23.73 שניות).
נוסף לכך, הוא סיים במקום חמישי במשחה ל-200 מטר גב בתוצאה של 1:57.94 דקות.
באולימפיאדת אתונה שנערכה באוגוסט 2004 הוא סיים במקום חמישי במשחה ל-100 מטר גב בתוצאה של 54.52 שניות, במקום 19 במשחה ל-200 מטר גב בתוצאה של 2:01.73 דקות ובמקום תשיעי במשחה שליחים 4x100 מטר מעורב בתוצאה של 3:39.14 דקות, כשחיין ראשון הוא שחה תוצאה של 55.36 שניות.
באליפות העולם שנערכה במונטריאול, קנדה ביולי 2005 הוא זכה במדליית כסף במשחה ל-50 מטר גב בשיא אוקיאניה חדש של 24.99 שניות, אחרי אריסטידיס גריגוריאדיס מייוון (24.95 שניות) ולפני ליאם טנקוק מהממלכה המאוחדת (25.02 שניות).
נוסף לכך, הוא סיים במקום תשיעי במשחה ל-100 מטר גב בתוצאה של 54.89 שנניות ובמקום 18 במשחה ל-200 מטר גב בתוצאה של 2:02.64 דקות.
באליפות העולם שנערכה במלבורן בסוף מרץ 2007 הוא זכה במדליית זהב במשחה שליחים 4x100 מטר מעורב ביחד עם ברנטון ריקארד, אנדרו לוטרסטיין ואיימון סאליבן בתוצאה של 3:34.93 דקות, לפני יפן (3:35.16 דקות) ורוסיה (3:35.51 דקות), כשחיין ראשון הוא קבע תוצאה של 54.78 שניות.
נוסף לכך, הוא סיים במקום שביעי במשחה ל-100 מטר גב בתוצאה של 54.65 שניות ובמקום שמיני במשחה ל-50 מטר גב בתוצאה של 25.61 שניות.
וולש פרש משחייה תחרותית במרץ 2008 לאחר שלא הצליח להיכנס למשלחת האוסטרלית לאולימפיאדת בייג'ינג.
וולש נשוי ללורן ניוטון ולהם 6 ילדים.
מתיו אוון "מאט" גריבל היה שחיין אמריקאי, אלוף עולם (גואיאקיל 1982) ושיאן עולם (1983–1984) במשחה ל-100 מטר פרפר ושותף לשיא עולם במשחה שליחים 4x100 מטר מעורב.
גריבל נולד וגדל ביוסטון, טקסס.
הוא למד באוניברסיטת מיאמי (1984–1980) והתאמן בהדרכתו של ביל דיאז .
גריבל נכלל במשלחת האמריקאית לאולימפיאדת מוסקבה אבל בשל החרם שהטילה מדינתו על המשחקים האולימפיים הוא לא זכה להשתתף בהם.
בתחרות שנערכה בכלוביס, קליפורניה ב-6 באוגוסט 1983 קבע במשחה ל-100 מטר פרפר שיא עולם חדש של 53.44 שניות, שיפורלשיא בן השנתיים של בן ארצו וויליאם פאולוס (53.81 שניות).
שיא זה החזיק מעמד כשנה ונשבר על ידי בן ארצו פאבלו מוראלס (53.38 שניות).
שבועיים לאחר מכן, ב שנערכו בקראקס, ונצואלה הוא זכה ב-3 מדליות זהב, במשחה ל-100 מטר פרפר בשיא משחקים חדש של 54.25 שניות ובמשחי השליחים 4x100 מטר חופשי (3:21.41 דקות) ו-4x100 מטר מעורב בישח עם ריק קארי, סטיב לנדקוויסט וראודי גיינס בשיא עולם חדש של 3:40.42 דקות.
במרץ 1984 הוא נפצע בגבו.
במבחנים האמריקאים לאולימפיאדת לוס אנג'לס הוא זכה במדליית כסף במשחה ל-100 מטר פרפר ונכלל במשלחת האמריקאית.
במשחקים עצמם הוא סיים במקום 11 בשלב המוקדמות במשחה ל-100 מטר פרפר בתוצאה של 55.39 שניות ופרש מהמשך התחרות.
לאחר שפרש משחייה תחרותית עבד כרואה חשבון.
ב-21 במרץ 2004 הוא נהרג בתאונת דרכים.
מת'יו רוי בלאנט הוא פוליטיקאי אמריקאי שכיהן כמושל ה־54 של מדינת מיזורי בשנים 2005–2009. טרם כהונתו כמושל שירת בלאנט בצי ארצות הברית במשך עשר שנים וכיהן כמזכיר המדינה של מיזורי.
בבחירות למשרת מושל מיזורי ב־2004 ניצח מאט בלאנט את קלייר מקסקיל, מועמדת המפלגה הדמוקרטית.
הבחירות התקיימו במקביל לבחירות לאספה הכללית של מיזורי, בהן שמרו הרפובליקנים על הרוב – עובדה שהפכה את בלאנט למושל הרפובליקני הראשון זה 84 שנים שכיהן לצד אספה כללית הנשלטת בידי מפלגתו, והקלה על קידום יוזמותיו החקיקתיות.
בלאנט, שנבחר בגיל 33, היה לאדם השני הצעיר ביותר אי־פעם שנבחר למושל מיזורי, לאחר קיט בונד.
ב־22 בינואר 2008 הודיע שלא יתמודד לכהונה שנייה.
לאחר כהונתו החל לעבוד כיועץ אסטרטגי, וב־2011 מונה לנשיא "מועצת מדיניות הרכב האמריקאית", המייצגת את תעשיית הרכב בוושינגטון הבירה.
אביו, רוי בלאנט, מילא גם הוא שורה של תפקידים פוליטיים בשירות הציבורי כשהבולט בהם הוא חבר הסנאט של ארצות הברית מטעם מיזורי בין השנים 2011–2023.
בלאנט נולד ב־20 בנובמבר 1970 במחוז גרין שבמיזורי, בנו של הפוליטיקאי רוי בלאנט ואשתו הראשונה רוזאן ריי בלאנט.
אביו נבחר לראשונה לתפקיד ציבורי בנובמבר 1984 כמזכיר המדינה של מיזורי, ובהמשך כיהן כחבר בית הנבחרים של ארצות הברית בשנים 1997–2011 וכחבר הסנאט של ארצות הברית בין השנים 2011–2023.
לאחר שהשלים את לימודיו התיכוניים בתיכון ג'פרסון סיטי, התקבל בלאנט אל האקדמיה הימית של ארצות הברית, שם השלים לימודי תואר ראשון בהיסטוריה בשנת 1993. ב־1997 נישא למלאני, ולשניים שני בנים: ויליאם בראנץ' בלאנט (נולד ב־9 במרץ 2005) וברוקס אנדרסון בלאנט (נולד ב־1 בינואר 2010).
בלאנט חבר באגודה ההיסטורית של מיזורי, בלגיון האמריקאי ובלשכת החקלאים של מיזורי.
בלאנט היה כקצין בצי ארצות הברית, ושירת כקצין הנדסה על סיפון הפריגטה "USS Jack Williams" וכקצין ניווט ומנהלה על המשחתת "USS Peterson (DD-969)".
שירותו הצבאי כלל השתתפות במבצע אחיזת הדמוקרטיה שכלל סגר של האומות המאוחדות על האיטי, משימות סיכול הברחת סמים לחופי אמריקה הדרומית, ומעורבות בבלימת הגירה בלתי חוקית לארצות הברית של קובנים ב־1994. במהלך שירותו הוענקו לו עיטורים אחדים, ביניהם ארבע מדליות הישג משולבות של הצי וחיל הנחתים של ארצות הברית.
לאחר פיגועי 11 בספטמבר, ולאחר שכבר נבחר למזכיר המדינה של מיזורי, זומן בלאנט לשירות פעיל בצי ארצות הברית במסגרת מבצע חירות מתמשכת.
הוא שירת שישה חודשים בממלכה המאוחדת ובמקביל המשיך בתפקידו הציבורי.
דרגתו בכוחות המילואים של הצי הייתה לוטננט קומנדר.
בנובמבר 1998 נבחר בלאנט לבית הנבחרים של מיזורי מטעם המפלגה הרפובליקנית לייצג את מחוז הבחירה ה-139 לכהונה בת שנתיים.
בשנת 2000, בעודו חבר בית הנבחרים המדינתי בתקופת כהונתו הראשונה, נבחר למזכיר המדינה של מיזורי לאחר שניצח את יו"ר בית הנבחרים הדמוקרטי, סטיב גו, עם 51.4% מהקולות לעומת 45.1 האחוזים של גו.
בלאנט היה בן 29 ביום הבחירות (7 בנובמבר 2000) ובן 30 כשהושבע לתפקידו, מה שהפך אותו לאדם הצעיר ביותר שנבחר אי־פעם למשרה מדינתית במיזורי.
אביו, רוי בלאנט, נבחר לאותו תפקיד בגיל 34. בלאנט היה הרפובליקני היחיד שנבחר למשרה מדינתית בבחירות 2000 במיזורי.
באוגוסט 2001, בעת כהונתו כמזכיר המדינה, ביקר בלאנט בישראל במסגרת משלחת רפובליקנית בהנהגת אביו, ונועד עם ראש ממשלת ישראל אריאל שרון.
בשנת 2002 קידם רפורמה בחוקי הבחירות של המדינה, שזכתה לתמיכה הן בסנאט המדינתי הרפובליקני והן בבית הנבחרים המדינתי הדמוקרטי.
בשנת 2004 קבע כי כל מכונות ההצבעה האלקטרוניות שיירכשו בידי מיזורי יחויבו להפיק אישור מודפס לאימות ההצבעה מצד הבוחר.
בבחירות 2004 התמודד בלאנט לתפקיד מושל מיזורי.
בבחירות המקדימות של המפלגה הרפובליקנית ניצב בפני התנגדות מועטה עד לא קיימת כלל, וגרף 68.28% מקולות הבוחרים.
בבחירות הכלליות התמודד מול מבקרת המדינה הדמוקרטית קלייר מקסקיל, שניצחה בבחירות המקדימות של מפלגתה את המושל המכהן בוב הולדן.
עימות הבחירות הראשון בין בלאנט למקסקיל נערך ב־18 באוקטובר.
מקסקיל השוותה בין ניסיונה הציבורי לבין חוסר ניסיונו של בלאנט, ואילו בלאנט טען שמקסקיל לא תתמוך בתיקון חוקתי להגנה על מוסד הנישואים.
במהלך שני העימותים תיאר עצמו בלאנט כמי שמביא שינוי למיזורי, וזכה לתמיכתו של נשיא ארצות הברית ג'ורג' ווקר בוש במהלך מסע הבחירות.
מקסקיל, לעומתו, התרחקה מהמועמד הדמוקרטי לנשיאות ג'ון קרי, בשל הפופולריות של בוש במיזורי.
בסופו של דבר ניצח בלאנט את מקסקיל בפער לא גדול.
סקרים הראו שתמיכתו בעמדות שמרניות בנושאים חברתיים, לצד התמיכה הרחבה בנשיא בוש במיזורי, סייעו לניצחונו.
בלאנט הוביל בפער ניכר באזורים הכפריים של המדינה, והפער הזה הצליח לגבור על היתרון של מקסקיל במחוז סנט לואיס ובמחוז ג'קסון.
כאשר בלאנט הושבע לתפקידו ב־10 בינואר 2005, הייתה זו הפעם הראשונה מאז 1921 בה כיהן במיזורי מושל רפובליקני עם רוב רפובליקני בשני בתי האספה הכללית של מיזורי.
בלאנט ובעלי בריתו באספה הכללית פעלו במהירות לחקיקת רפורמות שלטענתם יצרו אקלים עסקי חיובי במדינה ויביאו לצמיחה תעסוקתית.
ב־2009 טען בלאנט כי הצליח להעביר כמעט את כל הצעות המדיניות שהציג.
בין החוקים שנחקקו בתקופתו נכללו רפורמות בדיני הנזיקין של מיזורי ששינו את פני מערכת המשפט של המדינה, ושינויים בחוקי פיצויי העובדים של המדינה.
שנתו הראשונה של בלאנט בתפקיד הייתה קשה, והוא ספג ביקורת הן מהרפובליקנים והן מהדמוקרטים.
בפברואר 2006, סקר של "SurveyUSA" הציג לו שיעור תמיכה של 33% בלבד – החמישי הנמוך ביותר בקרב מושלי מדינות ארצות הברית באותה עת.
שיעור התמיכה בו בקרב רפובליקנים עמד על 62%, אך בקרב דמוקרטים רק על 12% – מהפיצולים המפלגתיים החדים ביותר שנמדדו.
בספטמבר 2009 פרסמה סוכנות הביטוח המדינתית דו"ח שהראה כי תביעות רשלנות רפואית במיזורי ירדו לשיעור הנמוך ביותר ב־30 השנים האחרונות, נכון ל־2008. הנתון יוחס לרפורמות בנזיקין שהעביר בלאנט בשנת 2005, שכללו הגבלות על גובה הפיצויים.
לפי הדו"ח, חברות הביטוח שהתעסקו ברשלנות רפואית במיזורי רשמו רווח במשך חמש שנים ברציפות, ונרשמה עלייה בכמות ספקי ביטוחי הבריאות שביטחו עצמם דרך קואופרטיבים ללא כוונת רווח.
בלאנט האמין כי עליו לצמצם את ההוצאות הממשלתיות כדי להתמודד עם מה שתיאר כמשבר כלכלי במדינה.
הוא קיצץ בתקציב המדינה כדי לשמור על איזון תקציבי מבלי להעלות מיסים.
צעדים אלה עוררו מחלוקת בציבור, בעיקר בעקבות הפחתה בכיסוי התוכניות הסוציאליות שנועדו לשמש רשת ביטחון עבור משפחות במצוקה.
שנתיים לאחר מכן, כשבחירות חדשות התקרבו, השיק המושל בלאנט את יוזמת "MO HealthNet", שנועדה להרחיב את אפשרויות הבחירה של התושבים ולעודד התנהגות בריאותית באמצעות תגמולים.
בעקבות הרפורמה, חלק מהתושבים שבו להיות זכאים לביטוח הבריאות הפדרלי מדיקייד.
ביולי 2007 חתם בלאנט על צו מנהלי שהשיק את "פורטל השקיפות התקציבית של מיזורי" (Missouri Accountability Portal – MAP), שהעניק לתושבי המדינה מידע מקוון, מידי וחינמי על אופן השימוש בכספי משלם המיסים.
כהונתו של בלאנט התאפיינה גם בהפחתות מס, והוא יזם את תוכנית "Quality Jobs" לעידוד תעסוקה איכותית, יוזמה שהורחבה בהמשך על ידי מחליפו הדמוקרטי ג'יי ניקסון.
בשנת 2005 העבירו בלאנט והאספה הכללית רפורמה מקיפה בחוק פיצויי העובדים, שהקשתה על עובדים לתבוע פיצויים בגין פגיעות בעבודה.
הרפורמה זכתה לתמיכת המגזר העסקי, אך עוררה התנגדות חריפה מצד איגודי העובדים.
באותה שנה גם נחקקו חוקי "רפורמת הנזיקין", שכללה הגבלת פיצויים בתביעות רשלנות רפואית, תקרה לענישה בקנסות, צמצום הפיצויים בגין נזקים לא־כלכליים, וביטול עיקרון ריבוי מעוולים בין צדדים נתבעים.
עם זאת, ב־2012 פסל בית המשפט העליון של מיזורי את התקרה לפיצויים בתביעות רשלנות רפואית, בטענה כי היא פוגעת בתפקיד החוקתי של חבר המושבעים להכריע בגובה הפיצויים לנפגעים.
במהלך כהונתו העניק בלאנט תוספות תקציב שנתיות למערכת החינוך הציבורית מכיתה א' ועד י"ב, חתם על חקיקה שאישרה מימון בגובה 335 מיליון דולר אמריקאי לבניית מוסדות להשכלה גבוהה, הרחיב את היקף המלגות לסטודנטים, וחוקק שיטת מימון חדשה לבתי הספר הציבוריים.
בלאנט הציע למכור את MOHELA, סוכנות ההלוואות לסטודנטים של מיזורי, ולהשתמש ברווחים למימון קרנות הון סיכון ולבנייה חדשה באוניברסיטאות הציבוריות של המדינה.
בתחום החינוך היסודי והעל-יסודי, הציע בלאנט לחייב את מחוזות החינוך להוציא לפחות 65% מתקציביהם על הוראה ישירה לתלמידים.
לאחר שההצעה עוררה ביקורת, הציע בלאנט להפוך את רף 65 האחוזים ליעד ולא לחובה.
בלאנט חתם על חוקים שהרחיבו את הזכות לשאת נשק במדינת מיזורי.
בכינוס השנתי של איגוד הרובאים הלאומי שנערך בסנט לואיס בשנת 2007, חתם בלאנט על חוק האוסר החרמת נשק חם בעת מצב חירום מוצהר.
בינואר 2005 אסר על הכנסת משחקי וידאו לתוך בתי הסוהר הממשלתיים במדינה.
בלאנט התנגד להפלות למעט במקרים של אונס, גילוי עריות או סכנה לחיי האם.
הוא תמך בצעדים שמטרתם הייתה למנוע איסור על מחקרים בטכנולוגיית שיבוט גרעיני מתא סומטי (Somatic cell nuclear transfer).
בשנת 2005 נעשו ניסיונות להעביר איסור כזה באספה הכללית של מיזורי, אך מחלוקות בתוך המפלגה הרפובליקנית בנוגע לשיבוט עיכבו את חקיקת ההגבלות על הפלות, בהן אי־הסכמה על הגבלת הסיוע לקטינות לעבור למדינה אחרת כדי לעקוף את דרישת הסכמת ההורים.
בספטמבר 2005 כינס בלאנט מושב חקיקה מיוחד שיוחד לנושא ההפלות.
האספה הכללית העבירה את ההגבלות שצוינו, ובלאנט חתם עליהן כחוק.
כמו כן, הוא תמך ביוזמות שיאפשרו לרוקחים לסרב לספק אמצעי מניעה לשעת חירום, בניגוד למדינת אילינוי השכנה למשל, שחייבה בתי מרקחת לספק מרשמים אלה.
בשנת 2005 חתם בלאנט על חקיקה שהגבילה את מכירת מוצרי פסאודואפדרין ואפדרין – רכיבים מרכזיים בייצור מתאמפטמין.
במושב החקיקה של 2006, מנה בלאנט בין סדרי העדיפויות שלו את העברת גרסה של "חוק ג'סיקה", המחייב עונש מינימום של 25 שנות מאסר לעברייני מין שפגעו בילדים.
בשנת 2008 חתם על חקיקה המחייבת התקנת מערכות נעילה לכלי רכב עבור נהגים שהורשעו בנהיגה בשכרות יותר מפעם אחת, וכן חתם על חוק שהפחית את רמת השכרות החוקית בהשטת כלי שיט מ-0.10% ל-0.08%.
בלאנט ביטל את ההסתמכות של רשויות מקומיות על גביית תשלום מקורבנות תקיפה מינית עבור ערכות איסוף ראיות, והבטיח תקצוב בגובה 2.8 מיליון דולר ממדינת מיזורי למימון הערכות.
בנוסף, הבטיח מימון שסייע בהקמת המעבדה הפלילית החדשה של ספרינגפילד.
בנוגע להגירה בלתי חוקית לארצות הברית, חתם בלאנט על חוק האוסר על קיומן של ערי מקלט במיזורי.
החוק חייב אימות מעמד חוקי של עובדי ציבור באמצעות מערכת "E-Verify", אפשר ביטול חוזים ממשלתיים עם קבלנים המעסיקים מהגרים בלתי־חוקיים, חייב רשויות ציבוריות לוודא את מעמד המבקשים לפני הענקת קצבאות, הפך הסעה של מהגרים בלתי־חוקיי לעבירה פלילית, וקבע סנקציות על מעסיקים המעסיקים ביודעין מהגרים בלתי־חוקיים.
בשנת 2006 חתם בלאנט על חוק המחייב תוספת של 10% אתנול לבנזין הנמכר במיזורי.
הוא הביע תמיכה בפיתוח מקורות אנרגיה חלופיים, בהם ביומסה, דלקים ביולוגיים, אנרגיית רוח ואנרגיה סולארית.
איכות האוויר במיזורי נותרה בעיה חמורה לתפיסתו של בלאנט, בין השאר בשל שיעורי זיהום אוויר גבוהים הנובעים משריפת פחם.
בנאום מצב המדינה לשנת 2008, הציע בלאנט פטור ממס מכירה בן שבוע על מוצרי חשמל חדשים הנושאים תו תקן "Energy Star".
מיזורי הייתה המדינה הרביעית בארצות הברית שהעניקה פטור כזה.
באותה שנה, חתם בלאנט יחד עם מושל ארקנסו הדמוקרטי מייק ביבי על הסכם היסטורי בין שתי המדינות בנושא איכות מים, שנועד להגן על אגני ניקוז ואקוויפרים החוצים את גבול המדינות.
בלאנט ניצל לא פעם את סמכותו החוקית לחתום על צווים מנהליים (Executive Orders), ויזם תוכניות שנועדו לעודד שיתופי פעולה בין מוסדות אקדמיים, הטבות מס, מימון מחקר והון ראשוני לחברות הזנק בתחום מדעי החיים.
בין היתר, הושקה תוכנית חדשנית לתִגמול חברות ביטוח ומשקיעים מוסדיים גדולים על השקעה בקרנות המחזיקות במניות של חברות ביוטכנולוגיה.
בלאנט פעל לקידומה של מיזורי כמרכז פוטנציאלי למדעי החיים, אך ספג ביקורת על כך שהגביל את מימון המחקר המדעי בתחום תאי הגזע – מגבלה שנחשבה כזו המרתיעה קהילת חוקרים רחבה מלעבוד במדינה.
בשנת 2005 ייסד בלאנט את "קרן הנאמנות למדעי החיים במיזורי" (Missouri Life Sciences Trust Fund), שנועדה לקבל כספים מתוך הסכמי פיצויים של המדינה עם חברות הטבק ולהפנותם למיזמי ביוטכנולוגיה.
בינואר 2006 השיק את "יוזמת לואיס וקלארק לגילוי" (Lewis and Clark Discovery Initiative – LCDI), שנועדה להפיץ טכנולוגיות ביולוגיות ברחבי מיזורי.
היוזמה ממומנת על ידי "קרן הסיוע להשכלה גבוהה של מיזורי" (MOHELA).
באוגוסט 2007 פנה כתב בעיתון "Springfield News-Leader" בבקשה לעיין בדואר האלקטרוני של אד מרטין, ראש הסגל של בלאנט, בהתאם לחוק חופש המידע של מיזורי.
באותו זמן, דוברו של בלאנט, ריץ' כריסמר, אמר לעיתונאים כי "אין חוק או פסיקה המחייבים את המדינה לשמור דוא"ל של עובדים ציבוריים כרשומה פומבית".
גם בלאנט עצמו אמר שאין לדרוש מעובדי לשכתו לשמור דוא"ל לתקופה בת שלוש שנים – אף שמקובל היה שזוהי הדרישה הבסיסית מכוח חוק חופש המידע המדינתי.
מאוחר יותר נחשף כי סקוט אקרסלי, יועץ משפטי במשרד המושל, העביר ב־10 בספטמבר ליועץ המשפטי הכללי של הלשכה, הנרי הרשל, קטעים מתוך מדריך לעובדי המדינה המדגישים את החובה לשמור רשומות כאלו.
בעקבות זאת, אקרסלי נחסם מגישה למשרדו לפי הוראת מרטין.
ב־28 בספטמבר 2007 פוטר אקרסלי מתפקידו, שהיה מינוי פוליטי.
לשכת המושל הפיצה חבילות של מסמכים ודוא"ל לארבעה עיתונים מרכזיים במיזורי כדי להצדיק את הפיטורים, בטענה שאקרסלי עשה שימוש פסול במחשב ממשלתי.
אקרסלי טען כי הסיבה האמיתית לפיטוריו היא ניסיונו לאכוף את מדיניות שמירת הדוא"ל בהתאם לחוק חופש המידע.
הוא הגיש תביעה בגין פיטורים שלא כדין והוצאת דיבה נגד בלאנט ומקורביו — התביעה הראשונה מסוגה במיזורי מצד חושף שחיתות נגד ממשלת המדינה.
בנובמבר 2007, לאחר שהובעה דאגה בפני משרד התובע הכללי על כך שלשכת המושל פועלת למחיקת קלטות דוא"ל בניגוד לחוק, מינה ג'יי ניקסון צוות חוקרים מיוחד לחקירת הנעשה.
באביב 2008 נדרש התובע הכללי להופיע בפני בית המשפט כדי לקבוע האם לשכת המושל חייבת לשתף פעולה עם החקירה.
לאחר התדיינות משפטית, פסק בית המשפט לטובת החקירה ומינה שני תובעים מיוחדים לניהולה.
בלאנט עצמו לא זומן למסור עדות.
בשל ריבוי המסמכים לעיון, מועד סיום החקירה נדחה לפברואר 2009.
באוגוסט 2008 הגישו העיתונים "Kansas City Star" ו-"St.
Louis Post-Dispatch" וסוכנות הידיעות "AP", עתירה משותפת לבית המשפט בדרישה לצו מניעה הצהרתי המכיר בדוא"ל כמידע ציבורי לפי חוק חופש המידע, ומתן גישה אליו.
בחודש נובמבר 2007 התפטר מרטין מתפקידו כראש הסגל, ללא מתן הסבר.
זמן קצר לאחר מכן עזב גם היועץ המשפטי הכללי הנרי הרשל.
ב־22 בינואר 2008 הפתיע בלאנט את הציבור ואת אנשי צוותו כשנשא הצהרה בלתי־צפויה בה הודיע כי לא יתמודד לקדנציה נוספת, אף שלפי הדיווחים כבר גייס מיליוני דולרים למסע בחירות עבור כהונה שנייה.
למעלה משנה אחר כך, לאחר שבלאנט כבר עזב את תפקידו, מצאה חקירה רשמית של רשויות המדינה כי לשכת המושל כשלה בחשיפת המיילים של מרטין – ואף כי חלקם נמחקו שלא כדין בניגוד לחוק חופש המידע.
עוד נמצא כי מרטין השתמש במשרתו כדי להשפיע על גופים חיצוניים לפעול נגד יריביו הפוליטיים של המושל.
בנובמבר 2008, לאחר מאבק משפטי ממושך, הודיעו "Kansas City Star" ו-"St.
Louis Post-Dispatch" כי קיבלו גישה לכ־60,000 עמודי דוא"ל מתקופת כהונתו של בלאנט.
מהחומרים עלה כי אד מרטין ניסה להשפיע על גופים פוליטיים חיצוניים, בין היתר כדי לפעול נגד ג'יי ניקסון, וכן כדי לסכל את מינוייה של השופטת פטרישיה ברקנרידג' לבית המשפט העליון של מיזורי וזאת על אף שבלאנט עצמו דווקא תמך בה, והיא אכן מונתה.
לפי הדוא"ל, מרטין עמד בקשר עם הפעיל השמרני לאונרד ליאו כחלק ממאמץ לערער את "תוכנית מיזורי" למינוי שופטים.
ב־22 במאי 2009 הודיעה לשכת התובע הכללי של מיזורי כי התביעה של אקרסלי נגד בלאנט וסגלו הוסדרה בפשרה מחוץ לכותלי בית המשפט בסכום של חצי מיליון דולר אמריקאי.
גם לאחר כהונתו כמושל המשיך בלאנט לקדם מדיניות של שקיפות גבוהה יותר בהוצאות ממשלתיות, רפורמה במערכת המשפט ברמה המדינתית והפדרלית, ושיפור מערכת החינוך הציבורית.
בפברואר 2011 נבחר בלאנט לנשיא המועצה למדיניות הרכב האמריקאית שהוקמה על ידי תאגידי הרכב ג'נרל מוטורס, פורד, וקרייזלר.
משרדי המועצה ממוקמים בוושינגטון הבירה, והיא פועלת לקידום תדמיתן ולשמירה על האינטרסים של שלוש יצרניות הרכב הגדולות בארצות הברית.
הניסיון של בלאנט כמושל של אחת המדינות המובילות בייצור רכבים וחלקי רכב שימש נימוק מרכזי לבחירתו לעמוד בראש הארגון.
בנובמבר 2014 נמנה בין בלאנט בין בכירי תעשיות הרכב בארצות הברית ובאירופה שמענו מכתב לחבר הכנסת אבישי ברוורמן, יו"ר ועדת הכלכלה, לאחר שהוועדה לא השיבה לבקשת הארגונים להבהרות בנושא חוק רישוי רכב יותר מחצי שנה.
מת'יו רוברט ואן אפְּס הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השביעי של מדינת טנסי, מאז דצמבר 2025. ואן אפס, חבר המפלגה הרפובליקנית, נבחר לקונגרס בבחירות מיוחדות שהתקיימו בטנסי בעקבות התפטרותו של מארק א.
טרם היבחרו לבית הנבחרים כיהן כנציב במחלקת השירותים הכלליים של טנסי בין השנים 2024–2025.
מת'יו רוברט ואן אפס נולד ב-29 במרץ 1983. את לימודיו התיכוניים השלים בבית הספר התיכון מנטור השוכן בעיר מנטור שבאוהיו, שם שיחק בייסבול ופוטבול והיה חבר בחברת הכבוד הלאומית .
בתום שחרורו מהצבא השלים לימודי תואר שני במנהל עסקים באוניברסיטת קרוליינה הצפונית בצ'אפל היל.
ואן אפס הוא בוגר מחזור 2005 של האקדמיה הצבאית של ארצות הברית, והוסמך כקצין תעופה בצבא ארצות הברית.
הוא שירת בשירות פעיל במשך עשר שנים, ובהווה משרת במשמר הלאומי של טנסי בדרגת לוטננט קולונל.
במהלך שירותו הצבאי עוטר במדליית האוויר עם עיטור "V" לגבורה; בכוכב הארד; ובמדליית השירות הראוי לשבח.
ואן אפס מונה לנציב מחלקת השירותים הכלליים של מדינת טנסי בידי המושל ביל לי, וכיהן בתפקיד זה מספטמבר 2024 עד יוני 2025. ב-10 ביוני 2025 התפטר מתפקידו זה כדי להתמודד בבחירות המיוחדות לבית הנבחרים של ארצות הברית במחוז הקונגרס השביעי של טנסי, שנערכו בעקבות התפטרותו של נציג המחוז מארק א.
זמן קצר לאחר שהכריז על מועמדותו לבית הנבחרים האמריקאי, זכה ואן אפס לתמיכתם של נציג מהחוז המתפטר מארק א.
גרין ושל מושל טנסי ביל לי.
מחוז הקונגרס השביעי, הנחשב למעוז רפובליקני מובהק, משתרע על אזורים נרחבים בטנסי התיכונה, ובהם העיר קלארקסוויל, חלקים מנאשוויל, וחלקו המערבי של מחוז ויליאמסון.
באוקטובר 2025 הכריז נשיא ארצות הברית דונלד טראמפ על תמיכתו בוואן אפס בבחירות המקדימות של המפלגה הרפובליקנית, ותיאר אותו כ"לוחם MAGA" וכ"טייס מסוק צבאי עטור עיטורים קרביים".
תמיכתו של טראמפ פורסמה ארבעה ימים בלבד לפני יום הבחירות המקדימות, ובעקבותיה פרש חבר בית הנבחרים של טנסי לי ריבס מן המרוץ והביע את תמיכתו בוואן אפס.
בבחירות המקדימות של המפלגה הרפובליקנית התמודדו תחילה 11 מועמדים, ובהם חברי בית הנבחרים המדינתי ג'ודי בארט, ג'ינו בולסו ולי ריבס – שנחשבו למובילים בטרם הכרזת התמיכה של טראמפ.
לאחר ההכרזה, מרבית ההוצאות החיצוניות במרוץ הופנו לתמיכה בוואן אפס ובבארט.
ואן אפס ניצח בבחירות המקדימות ב-7 באוקטובר 2025 עם 51.6% מן הקולות.
בבחירות המיוחדות שנערכו ב-2 בדצמבר ניצח את אפטין ביין, מועמדת המפלגה הדמוקרטית, וגרף 53.9% מקולות הבוחרים.
הבחירות זכו לתשומת לב לאומית בשל פער ניצחון קטן בהרבה מזה שאופייני למועמד רפובליקני במעוז שמרן כמחוז הקונגרס השביעי של טנסי; בבחירות 2024 ניצח מארק גרין את יריבתו הדמוקרטית מייגן בארי בפער של 21.45%, בשעה שבבחירות אלה ניצח ואן אפס את ביין בפער של 8.84% בלבד.
זוהי התוצאה הטובה ביותר של הדמוקרטים במחוז זה מאז 1982, שביטאה התחזקות דמוקרטית משמעותית במחוז זה.
ואן אפס הושבע לתפקידו ב-4 בדצמבר 2025. הצבעתו הראשונה בבית הנבחרים הייתה בעד "חוק חידוש הגנת בתי ספר חקלאיים" (Secure Rural Schools Reauthorization Act) המאריך את תשלומי הסיוע הפדרליים למחוזות כפריים.
ואן אפס מתגורר בנאשוויל עם רעייתו מג, ולהם בת אחת.
מאט רידלי הוא, זואולוג וסופר בריטי.
נולד למשפחת אצולה, אביו היה ויקונט ודודו חבר פרלמנט מהמפלגה השמרנית.
הוא למד בבית הספר הפרטי איטון ולאחר מכן למד זואולוגיה במגדלן קולג' באוניברסיטת אוקספורד וסיים בהצטיינות (first class honours).
באוניברסיטה זו השלים את הדוקטורט שלו בזואולוגיה אודות הזדווגות הפסיונים.
לאחר לימודיו פתח בקריירה בעיתונאות מדעית.
הוא הועסק ככתב מדעי בכמה עיתונים חשובים, בהם והאקונומיסט והדיילי טלגרף.
נכון לינואר 2007 מכהן רידלי כיו"ר המרכז הבינלאומי לחיים, פארק מדע, הנמצא בעיר הבריטי ניוקאסל.
הוא מתגורר באנגליה יחד עם אשתו, המדענית הניה הרלברט.
בספריו מסביר רידלי את הרעיונות שצמחו מהגנים וממהפכת הביולוגיה.
רידלי כתב חמישה ספרים חשובים ומאוד פופולריים:
המלכה האדומה (The Red Queen) – מין ואבולוציה של הטבע האנושי
מוצא המידות הטובות (The Origins Of Virtue) (תורגם לעברית על ידי עמוס כרמל, כנרת זמורה-ביתן דביר)
הגנום (Genome) – אוטוביוגרפיה של המין האנושי ב-23 פרקים (תורגם לעברית על ידי עמנואל לוטם, כנרת זמורה-ביתן דביר)
האב, הבן והגן (Nature Via Nurture) (תורגם לעברית על ידי אוריאל גבעון, כנרת זמורה-ביתן דביר)
האופטימיסט הרציונלי – למה המאה ה-21 תהיה טובה יותר?
(תורגם לעברית על ידי עדי מרקוזה-הס, כנרת זמורה-ביתן דביר)
מת'יו סטיבן לה-בלאנק הוא שחקן אמריקאי.
הוא זכה להכרה עולמית עם גילומו של ג'ואי טריביאני בסיטקום "חברים" (1994–2004), ברשת NBC ובסדרת הספין-אוף שלו, "ג'ואי" (2004–2006).
על עבודתו ב"חברים", לה-בלאנק קיבל שלוש מועמדויות לפרס אמי לשחקן ראשי בסדרת קומדיה ושתי מועמדויות לפרס גלובוס הזהב לשחקן הטוב ביותר.
הוא גם כיכב כגרסה בדיונית של עצמו בסדרה "אפיזודס" (2011–2017) מבית ערוץ שואוטיים, עליו זכה בפרס גלובוס הזהב וקיבל ארבע מועמדויות נוספות לפרס אמי.
הוא היה המנחה של תוכנית הרכב הבריטית "טופ גיר" מ-2016 עד 2019. מ-2016 עד 2020, הוא גילם את הפטריארך אדם ברנס בסיטקום "תוכנית אבא" ברשת CBS.
לה-בלאנק נולד בעיר ניוטון, מסצ'וסטס שבארצות הברית, למשפחה מרקע נוצרי ממוצא צרפתי ואיטלקי.
הוריו הם פול לה-בלאנק, מכונאי, ופטריסיה (די צ'ילו), מנהלת משרד.
לה-בלאנק סיים את בית ספר התיכון ניוטון בשנת 1985. לפני כן, למד מאט בתיכון "פרנק אשל" ובבית-הספר היסודי ויליאמס בניוטון.
לאחר התיכון המשיך מאט ללימודי קולג' במכון הטכנולוגי וונתוורת' בבוסטון, ופרש זמן קצר לאחר שהחל את הסמסטר השני.
בגיל 8 השתתף בתחרות חובבנים למרוצי אופנועים וזכה במקום הראשון, אבל אימו חששה מאוד מהתחביב המסוכן שפיתח ולחצה עליו לחפש את חלומותיו במקומות אחרים.
בסופו של דבר, עשו הלחצים את שלהם ולה-בלאנק הצעיר ויתר על החלום להיות אופנוען מרוצים מקצועי לטובת קריירת משחק.
עם סיום התיכון בשנת 1987, עבר להתגורר לבדו בניו-יורק ובמשך שנתיים כללה קריירת המשחק שלו רק פרסומות למותגים מובילים כמו "לוי'ס", "קוקה-קולה" וקטשופ "היינץ".
בשנת 1988 החלה קריירת המשחק שלו לצבור תאוצה כאשר קיבל את לראשונה תפקיד מרכזי בסדרת טלוויזיה - סדרת הדרמה "TV 101" בערוץ CBS אשר שודרה במשך עונה אחת.
בשנת 1990 הוא כיכב בווידאו קליפ של ג'ון בון ג'ובי "Miracle".
בשנת 1991 הוא כיכב בווידאו קליפ של אלאניס מוריסט "Walk Away" בו הוא גילם את החבר של מוריסט.
לה-בלאנק הופיע גם כן בשני פרקים של הסדרה "יומן הנעל האדומה" בשנים 1992 ו-1993. בשנת 1994 כיכב בווידאו קליפ של בוב סיגר "Night Moves".
את הפריצה הגדולה קיבל לה-בלאנק בשנת 1994 כאשר החל לככב בסדרה "חברים" בתפקיד ג'ואי טריביאני, תפקיד שאותו הוא המשיך לגלם במשך שתים עשרה שנים - בעשר עונות של הסדרה "חברים" ובשתי עונות של הסדרה "ג'ואי".
הסדרה "חברים" זכתה להצלחה עצומה ולה-בלאנק יחד עם כוכבי הסדרה האחרים זכה לפרסום רב בקרב צופי הטלוויזיה.
בשנים 2011–2017 הוא כיכב כגרסה בדיונית של עצמו בסדרה "אפיזודס" מבית ערוץ שואוטיים, עליו זכה בפרס גלובוס הזהב לשחקן הטוב ביותר בסדרת קומדיה או סדרה מוזיקלית מתוך שתי מועמדויות וקיבל ארבע מועמדויות נוספות לפרס אמי.
בשנת 2013 התארח למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו.
התפקידים הקולנועיים הבולטים ביותר של לה-בלאנק כוללים תפקידים בסרטים "אד" (1996), "אבודים בחלל" (1998), "כל אנשי המלכה" (2001), "המלאכיות של צ'רלי" ובהמשכו "המלאכיות של צ'רלי: בהילוך גבוה" (2003) שם שיחק את ג'ייסון, שחקן קולנוע מפורסם וחבר של המלאכית אלכס מאנדי אותה גילמה לוסי לו.
בפברואר 2016 הוכרז כי לה-בלאנק ינחה את תוכנית הטלוויזיה המצליחה "טופ גיר" העוסקת בעולם הרכב, יחד עם כריס אוונס בערוץ BBC הבריטי.
בנוסף באותה שנה, החל לככב בסיטקום "תוכנית אבא" של ערוץ CBS.
במאי 2003 התחתן עם מליסה מקנייט, דוגמנית אמריקאית ילידת בריטניה.
בשנת 1997, הם הכירו בזכות חברה משותפת; קלי פיליפס (אשתו של השחקן לו דיאמונד פיליפס).
לה-בלאנק הציע לה נישואים שנה לאחר מכן.
בתם, ילידת 2004, החלה לסבול מפרכוסים בגיל שמונה חודשים (על רקע דיספלזיה של קליפת המח), התקפיה שכחו כשהגיעה לגיל שנתיים.
לה-בלאנק ומקנייט התגרשו באוקטובר 2006.
בשנים 2006–2015 היה בזוגיות עם השחקנית אנדראה אנדרס, אותה פגש בצילומי הסדרה "ג'ואי", בה כיכבו השניים.
בשנים 2016–2020 היה בזוגיות עם אורורה מוליגן, אחת המפיקות של התוכנית "טופ גיר", אותה הנחה.
שנהסרטתפקידהערות1993Ghost Brigadeטרהון1994Lookin' Italianאנתוני מנטי1996אדג'ק קופר1998אבודים בחללמייג'ור דון ווסט2000המלאכיות של צ'רליג'ייסון גיבס2001All the Queen's Menאו'רורק2003המלאכיות של צ'רלי: בהילוך גבוהג'ייסון גיבס2010ג'ונה הקסמפיק בפועל2014Lovesickצ'רלי דארבי
מועמד פרס אמי לבידור בפריים טיים לשחקן ראשי בסדרת קומדיה (04-2002)
מועמד פרס גלובוס הזהב לשחקן הטוב ביותר בסדרת קומדיה או סדרה מוזיקלית (03-2002)
מועמד פרס גילדת שחקני המסך לשחקן הטוב ביותר בסדרה קומית (2002)2004–2006ג'ואיתפקיד ראשי (2 עונות); 46 פרקים
מועמד פרס גלובוס הזהב לשחקן הטוב ביותר בסדרת קומדיה או סדרה מוזיקלית (2004)2011–2017אפיזודסעצמותפקיד ראשי (5 עונות); 41 פרקים
פרס גלובוס הזהב לשחקן הטוב ביותר בסדרת קומדיה או סדרה מוזיקלית (2011)
מועמד פרס אמי לבידור בפריים טיים לשחקן ראשי בסדרת קומדיה (2011; 15-2013)
מועמד פרס גלובוס הזהב לשחקן הטוב ביותר בסדרת קומדיה או סדרה מוזיקלית (2012)2013טיפול אונלייןניק ג'ריקו2 פרקים2015The Princeמפיק; סרט טלוויזיה2016–2019טופ גירמנחהעונות 23–262016–2020תוכנית אבאאדם ברנסתפקיד ראשי (4 עונות); 69 פרקים
גם מפיק בפועל2021חברים: האיחודעצמוספיישל של HBO Max
מת'יו (מאט) קמרון , הוא מוזיקאי אמריקאי, והמתופף לשעבר של להקת הגראנג' פרל ג'אם.
מאט ניגן בהרכבים רבים, אך ידוע במיוחד בשל תקופת נגינתו כמתופף בלהקת הגראנג' סאונדגארדן, שהתפרקה בשנת 1997.
מאט התחיל לנגן בתופים בגיל צעיר מאוד.
הוא ידוע כמתופף בעל סגנון יצירתי, מעניין ומגוון, המאפשר לו לעבוד עם להקות ומוזיקאים מסגנונות המוזיקה השונים.
בגיל 20 עבר מאט לסיאטל, וניגן בלהקת סקין יארד.
בספטמבר של שנת 1986 הצטרף מאט ללהקת סאונדגארדן, בה ניגן עד פירוקה בשנת 1997. במקביל ניגן במיזמים שונים, כמו המיזם לזכרו של אנדרו ווד - טמפל אוף דה דוג, (בו היו שותפים גם כריס קורנל, אדי ודר, סטון גוסארד), והשתתף בהרכבים טון דוגס, הייטר, ואילבן.
מיזם צד נוסף שיסד מאט יחד עם שותפו ללהקת סאונדגארדן, בן שפרד, הוא להקת Wellwater Conspiracy, שקיימת עד היום.
לאחר פירוקה של סאונדגארדן, ניגן מאט עבור להקת הסמאשינג פאמפקינס לצורך הקלטת אלבומם Adore (מתופף הלהקה המקורי - ג'ימי צ'מברלין - פוטר אז מהלהקה בגלל התמכרותו לסמים), ותקופה קצרה עבור קווינס אוף דה סטון אייג'.
הוא השתתף גם באחד משירי אלבום הסולו של חברו כריס קורנל - Euphoria Morning, ולאחר מכן הצטרף ללהקת פרל ג'אם עמה ניגן עד פרישתו מהלהקה ביולי 2025.
מת'יו ריצ'רד "מאט" סטון (; נולד ב-26 במאי 1971), הוא תסריטאי, אנימטור, שחקן ומדבב אמריקאי-יהודי.
ידוע בעיקר כאחד מיוצרי סדרת האנימציה "סאות' פארק" יחד עם שותפו הוותיק ליצירה, טריי פארקר.
סטון נולד ב-1971 בעיר יוסטון, שבמדינת טקסס, ארצות הברית לאם יהודייה ממוצא יהודי ספרדי (שילה בלסקו) ואב קתולי ממוצא אירי (ג'רלד סטון, פרופסור לכלכלה).
כשהיה ילד, הוא ומשפחתו עברו לליטלטון, פרבר של העיר דנוור במדינת קולורדו.
אחרי סיום לימודיו התיכוניים, החל סטון ללמוד מתמטיקה וקולנוע באוניברסיטת קולורדו, שם פגש את שותפו העתידי לעבודה, טריי פארקר.
במהלך לימודיהם, פארקר וסטון יצרו מספר סרטוני אנימציה קצרים בהתבסס על טכניקות שהוסברו בספר "יסודות האנימציה" שסטון רכש; "הרוח של חג המולד" ו"ישו נגד פרוסטי".
סטון סיים את לימודיו האקדמאיים עם תואר שני במתמטיקה.
ב-1993 התחילו השניים את הפקת סרטם הראשון, "קניבל!
המחזמר" המספר את סיפורו האמיתי של אלפרד פארקר, האיש הראשון אשר הורשע בארצות הברית באשמת קניבליות.
הסרט הופץ באופן מקומי ב-1996 אך לא זכה להצלחה רבה.
ואף נמכר בכ- דולר אחד באינטרנט.
כדי להחזיר את הכנסתו הפיננסית.
השניים יצרו את סאות' פארק - סדרת הנפשה סאטירית ובוטה על חייהם של ארבעת הילדים בעיירה מושלגת בהרי הקולורדו.
מהדמויות שסטון מדבב: קייל ואביו, קני ואביו, ג'ימבו קרן, ישו, באטרס סטוץ', סדאם חוסיין, אל ההומו הגדול, פיפ, טרנס, טוויק, אביו של ג'ימי, הכומר מקסי, קווין ודמויות מזדמנות נוספות.
ב-2002, התראיין סטון בבאולינג לקולומביין, סרטו של הבמאי הדוקומנטרי, מייקל מור.
בראיון, סיפר סטון על חוויותיו בתור ילד הגדל בפרבר קטן בקולורדו - חוויות אשר מתוכם צמחו הרוצחים בסרטו של מור.
מיד אחרי הראיון הוצג בסרט סרטון הנפשה קצר על ההיסטוריה של אקדחים בארצות הברית, בסגנון ומראה הדומים ליצירתו של סטון, סאות' פארק.
אחרי צאת הסרט, הביע סטון זעם על מה שהוא כינה ניסיון של מור להטעות את הצופים בחושבם שהסרטון קשור אליו ואל פארקר בצורה כלשהי.
לאמיתו של דבר, דחו סטון ופארקר הצעות של מור להפיק את הסרטון במקור.
עם צאת סרטם של הצמד, "טים אמריקה: משטרת העולם", זכה סטון בנקמתו והציג את מייקל מור בסרט כמחבל מתאבד לא-יוצלח.
בפברואר 2023 פרסם מגזין פורבס כי סטון, יחד עם טריי פארקר מדורגים במקום הרביעי ברשימת "אנשי הבידור המרוויחים ביותר" לשנת 2022 עם כ-160 מיליון דולר.
מת'יו 'מאט' מקווין היה כדורגלן סקוטי אשר הפך למנהל ומאמן בליברפול.
בתחילת הקריירה שלו שיחק מקווין בקבוצות לית' אתלטיק והארטס בסקוטלנד, לפני שהוחתם בליברפול על ידי המאמנים ו.
בארקלי וג'ון מק'קנה באוקטובר 1892. מאט ואחיו יו מקווין הובאו לליברפול יחד עם מספר שחקנים סקוטים נוספים בעת הקמתה של ליברפול, לאחר החלטתם של אברטון לעזוב את אנפילד ולעבור לגודיסון פארק.
את הופעת הבכורה שלו ערך מקווין ב-29 באוקטובר 1892 בניצחון 0-9 על ניוטאון בסיבוב השני של גביע ההתאחדות.
את שערו הראשון כבש מקווין ב-3 בדצמבר באותה השנה בניצחון 0-7 על פליטווד ריינג'רס בליגת מחוז לנקשייר.
בכך הפך מקווין למחזיק שיא ייחודי - הוא השחקן היחיד בהיסטוריית הכדורגל האנגלי שזכה בשתי אליפויות, אף שהיו בליגת המשנה, הן כשחקן שדה והן כשוער.
מקווין נטל חלק בשתי זכיות באליפות ליגת המשנה בעונות 1893/1894 ו-1895/1896. הוא רשם בסך הכול 150 הופעות במדי ליברפול בכל התפקידים על המגרש, בהן 49 משחקים בעמדת השוער.
פעמיים שיחק במדי נבחרת סקוטלנד, בתקופה בה שיחק בלית'.
את הופעת הבכורה בנבחרת ערך ב-22 במרץ 1890 במסגרת אליפות הבית הבריטית בניצחון 0-5 על ויילס.
בעת פרישתו ממשחק פעיל עבר מקווין לשיפוט ושימש כקוון במשך תקופה קצרה ב-1904. ב-1918 החל את דרכו בצוות הניהולי של ליברפול.
מקווין קיבל את משרת המאמן כתפקיד זמני בתחילת 1923, כאשר דייוויד אשוורת' הודיע על עזיבתו לטובת אימון אולדהם אתלטיק, החלטה מפתיעה בהתחשב בעובדה שזכה עם ליברפול באליפות הליגה בעונה הקודמת, ונראה היה שמי שמוליך את המועדון בדרך הבטוחה לאליפות שנייה ברצף.
מקווין המשיך את פועלו של אשוורת', זכה באליפות הליגה הבכירה ונשאר בכיסא המאמן במשך חמש עונות נוספות, למרות שהיה כמעט בן 60 כאשר מונה לתפקיד.
כמו כן היה מקווין לשחקן העבר הראשון שהופך למאמן הקבוצה.
מקווין נפגע בתאונת דרכים כאשר נסע לשפילד למשימת ריגול אחר קבוצה יריבה, ואיבד אחת מרגליו.
בריאותו נפגעה והמשיכה להידרדר עד שנאלץ לפרוש מתפקידו בפברואר 1928. מקווין התגורר בקמלין רואד, מרחק הליכה מאנפילד ונותר דמות פופולרית ואהודה במועדון עד מותו.
מקווין נפטר בספטמבר 1944 בגיל 81.
מאט קוטון (מאטרים קוטון), הוא אחד משלוש הדמויות העיקריות בספרו של רוברט ג'ורדן מחזור כישור הזמן.
בתחילת הסדרה מאט מתואר כנער שנוטה לעשות מעשי שטות.
לעיתים קורבות נינאב אל'מארה, חוכמת הכפר, נאלצת להעניש אותו.
מאט נוטה לסבך גם את חבריו בצרות ולריב עם אחיותיו.
מאט שונא את האאס סדאי ומנסה להתרחק מהן ככל האפשר.
לאחר שעוזבים את שני הנהרות מבין מאט שהוא רוצה לראות עולם לרקוד, לשתות, לעשן ולחיות חיי הוללות.
לאחר שקיבל פגיון אופל מאדם בשם מורדט בשאדאר לוגות הפך לתוקפני ולא יציב נפשית אך לאחר שנרפא במגדל הלבן חזר לעצמו.
מאט הוא טאווראן בעל תכונה מיוחדת מזלו מטיב עמו מעבר להגיון מכיוון שהוא משפיע על התבנית, בנוסף במהלך הסדרה לאחר ביקורו בממלכת האילפין והאלפין הוא מתחיל לשמוע קוביות מתגלגלות בראשו הוא מבין שהן מתחילות להתגלגל כאשר עומדת בפניו בחירה חשובה ומפסיקות לאחר שבחר.
מאט יוצא עם מוריין סדאי ועוצרה לאן, ביחד עם שני חבריו פרין אייברה ורנד אל'תור הדרקון שנולד שוב.
בהגיעם לשאדאר לוגות מזהירה מוריין את כולם לא לגעת בדבר אך מאט לא מתאפק ולוקח סכין לעצמו.
הסכין נושאת את הטומאה שהרסה את שאדאר לוגות ונדבקת במאט.
מאט מתחיל להשתגע ונעשה תלוי בסכין כדי לחיות.
מאט נלקח למגדל הלבן שם האאס סדאי מרפאות אותו אך רבים מזכרונותיו ממסעותיו בעולם נעלמו.
מאט מתגלה כלוחם גדול במוט בחצר המגדל הלבן כאשר לאחר שנרפא הוא מביס את גאלאד, אחיה של אליין, אשר נחשב כלוחם הכי טוב במגדל הלבן.
נרמז שם שמאט יכול להיות גלגול של לוחם מוט שהביס בעבר את הלוחם הטוב ביותר בחרב שהיה אי פעם והפסיד אך ורק ללוחם כפרי שנלחם במוט.
מאט בורח בעזרתה של אליין, נינאב ואגווין מהמגדל ובתמורה מעביר לאמא של אליין המלכה מורגז מכתב.
לאחר שמאט מגיע לקאמלין, בירת אנדור, הוא מגלה שמורגז היא שליטה בובה של הלורד גבריאל שמתכנן להתנקש באליין.
מיד כאשר הוא מגלה זאת הוא יוצא לטיר להזהיר את אליין.
בהגיעו לטיר הוא מגלה שנינאב, אליין ואגווין כלואות בכלא שנמצא בתוך האבן של טיר, מצודה עתיקה ששרדה מתקופת שבירת העולם ובעזרתו של ג'ולין הוא משחרר אותן.
מאט מגיע בעקבותיו של רנד אל השממה.
בעיר רוהידין העיר היחידה בשממה הוא נפרד מרנד ונכנס לט'ראנגריל.
הט'ראנגריל מוביל לארצם של יצורים הנקראים אילפין, האילפין נראים אנושיים, אך יש להם תכונות נחשיות, והם עונים תשובות נכונות על שלוש שאלות שתשאל.
אם כי, שאלות על האופל יכולות להיות מסוכנות.
התשובות נכונות, אך לא תמיד הן ברורות לשואל.
הוא מקבל את שלוש התשובות, אך את פירושן הוא לא מבין.
עליו להתחתן עם בת תשעת הירחים, עליו למות כדי לחיות מחדש והוא צריך לוותר על חצי מאורו של עולם.
נבואות אלו רומזות על המשך הסדרה.
לאחר מכן הוא מגיע גם לממלכתם של האלפינים יצורים שנראים כמו שועלים אנושיים.
הם מעניקים שלוש מתנות וכמו האילפינים הם דורשים מחיר.
מהם הוא מקבל חנית בשם האשאנדרי.
חלק מזכרונותיו לאחר שהם נשכחו ממנו בעקבות הפגיון והריפוי ממנו, אשר להם נוספים גם זכרונות עתיקים מאלפי אנשים לפניו.
זכרונות אלו עוזרים לו בקרבותיו ובמסעותיו ברחבי העולם.
הדבר השלישי הוא מדליון ראש-שועל, אשר עינו עשויה בצורת הסמל העתיק של האאס סדאי.
תליון זה, נודע כתליון בעל ערך בהמשך הסדרה, לאחר שהוא מתברר כתליון המונע מאנשים ונשים אשר מתעלים את הכוח, לפגוע בו בעזרת הכוח האחד.
כשהשאידו עזבו את השממה כדי לנקום בקאירהיין מאט מצא את עצמו עם שאר האיאלים שסרים למרות רנד.
בזמן המצור על קאירהיין מאט מגלה פלוגת חיילים שעומדים להיכנס למלכודת.
למרות אי-רצונו להילחם, עם הזכרונות של מצביאים דגולים שבראשו הוא עוצר אותם, מציל אותם ומוביל אותם לניצחון.
כך הוא מקים בטעות את חבורת היד האדומה.
חבורת היד האדומה גדלה כל הזמן והופכת להיות כח משמעותי שלא כבול לשום ממלכה.
הוא מוביל אותם לקרבות בשירותו של רנד ומשיג הישגים גדולים בשדה הקרב נגד צבאות אויב.
הוא נרצח בקאמלין על ידי ראבין יחד עם אביינדה, אבל לאחר שרנד כורת את ראבין מהכישור על ידי אש-להט השניים חוזרים לחיים.
בסדרת הטלוויזיה מאט אומר לנינאב שקיבל זכרונות וידע בשפה הקדומה ברגע שתקע בקרן ואלר.
בשלב מאוחר יותר מתחיל לתהות מי היא בת תשעת הירחים.
לאחר שהאאס סדאי מוצאות את קערת הרוחות ולוקחות אותה למגדל הלבן מאט נשאר באבו דאר ועד לכיבוש עיר-המדינה על ידי הסינצ'נים.
בדרכו החוצה מהעיר (עם אאס סדאי נמלטות) נתקל בטעות בטואון שתוארה הוא בת תשעת הירחים, שהיא יורשת הכס הסינציני והאדם הבכיר ביותר בדם בשטחי הכיבוש הסינציני.
לאחר מסעות רבים ולאחר שמאט פולט בטעות מספר דברים כמו שהוא זוכר את פניו של ארתור הוקינג (גנרל שאיחד את כל ארצות היבשת והסינצינים הם צאצאיו) היא מבינה על פי נבואה שניתנה לה שהם יינשאו ולכן נישאים.
מאט מקבל את התואר נסיך העורבים.
בהמשך הסדרה מאט הולך שוב לארצם של האילפין והאלפין כדי להציל את מוריין שנכלאה בממלכתם הוא נאלץ לוותר על עינו ("חצי ממאור העולם", כציטוט הנבואה) כדי לצאת ובכך הוא מגשים את הנבואה השלישית.
בעזרת האשאנדרי הוא בורח ממלכתם ומציל את מוריין בדיוק בזמן כדי שתוכל לייעץ לרנד לפני יציאתו לקרב האחרון.
מת'יו רוברט סמית' נולד ב-28 באוקטובר 1982) הוא שחקן אנגלי.
הוא ידוע בזכות גילום הדוקטור ה-11 בסדרת הטלוויזיה "דוקטור הו", וגילום דמותו של הנסיך פיליפ בסדרה "הכתר", שעליו קיבל מועמדות לפרס אמי לשחקן משנה בסדרת דרמה.
בשנת 2022 החל לגלם את דיימון טארגאריין, הדמות הראשית בסדרה "בית הדרקון".
סמית נולד וגדל בנורת'האמפטון, שבאנגליה והתחנך בבית הספר לבנים שבנורת'האמפטון.
הוא תכנן להיות שחקן כדורגל מקצועי ואף שיחק בכמה קבוצות, אך לאחר זמן מה הוא נפצע פציעה קשה בגב ולא היה יכול לחזור ולשחק.
בעקבות כך, המורה של סמית' לדרמה הראה לו את עולם המשחק וזה החליט להפוך לשחקן.
תפקידו המקצועי הראשון היה בהצגת התיאטרון "רצח בקתדרלה" ואחר כך הופיע גם בהצגה On the Shore of the Wild World.
כעבור כמה זמן, ההצגה 'On the Shore of the Wild World' החלה להציג גם בתיאטרון הלאומי שבלונדון.
לאחר שההצגה ירדה, הוא שיחק במחזה The History Boys.
תפקידו הטלוויזיוני הראשון היה בסרט "אבן האודם בעשן".
הוא גילם את תפקידו של ג'ים טיילור, לצדה של השחקנית בילי פייפר.
הוא ופייפר שיתפו פעולה בשנית כאשר הופיעו יחד בסדרת הטלוויזיה בה מככבת פייפר, "וידוייה הסודיים של זונת צמרת".
הם שיחקו שוב ביחד (אך לא באותו זמן) בסדרה "דוקטור הו".
הם אמנם הופיעו בעונות שונות של הסדרה (פייפר גילמה את המלווה של הדוקטור בעונה הראשונה והשנייה וסמית' גילם את הדוקטור מהעונה החמישית עד העונה השביעית.) אך שיחקו ביחד בספיישל 50 שנה לסדרה.
כאשר דייוויד טננט הודיע על פרישתו מתפקיד הדוקטור, החלו האודישנים למציאת הדוקטור החדש (ה-11 במספר).
סמית נבחר לאחר אודישנים קפדניים ונדרש לשמור את ליהוקו בסוד עד שתצא הודעה רשמית.
סמית הוא השחקן הצעיר ביותר עד היום ששיחק את הדוקטור, בן 28 בלבד.
ב-1 ביוני 2013 BBC הכריזה שספיישל חמישים שנה לסדרה יהיה ההופעה האחרונה של מאט בתור הדוקטור ואחרי הספיישל, שהתקיים בנובמבר 2013 הוא יוחלף בשחקן אחר (פיטר קפלדי).
בשנת 2019 שיחק במותחן הפוליטי "סודות מדינה" אודות סיפורה האמיתי של עובדת GCHQ, קתרין גאן (קירה נייטלי), שהדליפה תזכיר סודי שחשף פעולות ריגול בלתי חוקיות שבוצעו על ידי ארצות הברית של אמריקה.
בין השנים 2016 - 2017 גילם את הנסיך פיליפ, דוכס אדינבורו בסדרת הטלוויזיה הכתר.
בדצמבר 2020 הוכרז שסמית ישחק את דמותו של דאימון טרגריין בסדרת הפריקול למשחקי הכס, בית הדרקון.
סמית' היה במערכת יחסים עם השחקנית והזמרת הברזילאית מעיינה מורה (אנ') מ-2008 עד 2009. הוא גם ניהל מערכת יחסים און-אוף עם הדוגמנית האנגלייה דייזי לאו (אנ') מ-2010 עד 2014.
מ-2014 עד 2019, הוא היה במערכת יחסים עם השחקנית לילי ג'יימס; השניים הופיעו יחד בסרט "גאווה ודעה קדומה וזומבים" ב-2016.
הוא תומך נלהב של קבוצת הכדורגל בלקבורן רוברס הוא ציין כי הלהקה האהובה עליו היא רדיוהד כמקור השראה, והתייחס לאואזיס כ"להקת הרוקנרול הטובה בעולם".
בשנת 2015, הוא נבחר לאחד מ-50 הבריטים המתלבשים הטובים ביותר של מגזין הגברים האמריקאי GQ.
+שנהסרטתפקידהערות2010רחם (אנ')תומאס2014איך לתפוס מפלצת (אנ')בולי2015שליחות קטלנית: ג'נסיסאלכס / סקיינט2016גאווה ודעה קדומה וזומביםמר ויליאם קולינס (אנ')2018מייפלת'ורפ (אנ')רוברט מייפלת'ורפחולה מספר אפס (אנ')מורגן2019סודות מדינהמרטין ברייט (אנ')Charlie Saysצ'ארלס מנסון2020הבית שלו (אנ')מארק אסוורת'2021אתמול בלילה בסוהוג'ק2022מורביוסמילו מורביוס / לוסיאן (אנ')המחילהריצ'רד גלאווי2024Starve Acreריצ'רד2025נתפסו על חםרוס מיינר
+שנהסדרהתפקידהערות2006סאלי לוקהארט: מסתרי אבן האודםג'ים טיילורסרט טלוויזיה של BBC One2007סאלי לוקהארט: הצל בצפון (אנ')סרט טלוויזיה של BBC OneParty Animalsדני פוסטרתפקיד ראשי; 8 פרקיםוידוייה הסודיים של זונת צמרתטיםפרק: "Episode #1.6"The Streetאיאן הנלי2 פרקים2009Moses Jonesדן טוונטימןמיני-סדרה2010–2014דוקטור הוהדוקטור ה-11תפקיד ראשי (עונות 7-5)
תפקיד אורח (עונה 8); 46 פרקים2010הרפתקאות שרה ג'יין2 פרקים2011כריסטופר ובני מינו (אנ')כריסטופר אישרוודסרט טלוויזיה של BBC Two2012ברט ודיקיברט בושנל (אנ')סרט טלוויזיה של BBC One2016–2017הכתרהנסיך פיליפ, דוכס אדינבורותפקיד ראשי (עונות 2-1); 20 פרקים
מועמד פרס אמי לבידור בפריים טיים לשחקן משנה בסדרת דרמה (אנ') (2018)2021This Time with Alan Partridgeדן מילנרפרק: "Episode #2.3"Superwormסופר-וורםדיבוב; סרט טלוויזיה קצר של BBC One2022–הווהבית הדרקוןדיימון טארגאריין2 עונות; 17 פרקים
מועמד פרס סאטורן לשחקן המשנה הטוב ביותר בסדרת טלוויזיה (2024, 2025)2025מותו של באני מונרובאני מונרו6 פרקים
+שנהמחזהתפקידהערות2003רצח בקתדרלהתומאס בקטתיאטרון הנוער הלאומי (אנ'), לונדון2004האמן ומרגריטהבאסוןתיאטרון ליריק (אנ'), לונדוןFresh Killsארנולדתיאטרון רויאל קורט2005On the Shore of the Wide Worldפול דנציגרתיאטרון רויאל אקסצ'יינג (אנ')
התיאטרון המלכותי הלאומי2005–2006נערי ההיסטוריה (אנ')לוקוודהתיאטרון המלכותי הלאומי2006Burn/Chatroom/Citizenshipטום/ויליאם/גריהתיאטרון המלכותי הלאומי2007–2008הפנים האלה (אנ')הנריתיאטרון רויאל קורטתיאטרון הדוכס מיורק (אנ'), וסט אנדלשחות עם כרישים (אנ')גיאתיאטרון וודוויל (אנ'), וסט אנד2013–2014אמריקן פסיכו (אנ')פטריק בייטמן (אנ')תיאטרון אלמיידה (אנ'), לונדון2016Unreachableמקסיםתיאטרון רויאל קורט2019LungsMתיאטרון אולד ויק
מת'יו ריצ'רד "מאט" לוקאס הוא שחקן קולנוע וטלוויזיה, קומיקאי ותסריטאי יהודי-בריטי.
יוצר ושחקן קומדיית המערכונים הבריטית "הממלכה הקטנה".
גילם את זוג התאומים טווידלדי וטווידלדם בסרט "אליס בארץ הפלאות".
לוקאס נולד בשכונת פדינגטון שבלונדון למשפחה יהודית רפורמית.
בנה של דיאנה ושל ג'ון לוקאס שנפטר בגיל 52 מהתקף לב בשנת 1996. ללוקאס אח גדול יותר בשם הווארד.
גדל בשכונת סטאנמור שבצפון לונדון.
מגיל קטן סבל לוקאס מאלופציה אראטה, מצב רפואי נדיר הגורם להתקרחות כללית והחל לאבד את שיערו כשהגיע לגיל שש.
למד בבית ספר פרטי לבנים "האברדאשיר אסקי".
לאחר מכן התקבל לאוניברסיטת בריסטול, שם למד דרמה במשך כשנתיים.
לוקאס החל את דרכו בזירה המקומית עם תפקיד בסדרה "הריח של ריבס ומורטימר".
בשנת 1995, הוא התפרסם לראשונה בתור התינוק המתופף הענק בסדרה הקומית "כוכבים נופלים".
בשנת 1999, חבר לקומיקאי דייוויד ואליאמס כדי ליצור את הסדרה הקומו-מוזיקלית "פרופיל רוק", בה גם שיחק בתפקיד הראשי לצד ויליאמס.
ב-2000, כתב מערכונים לקומיקאי העולה באותה העת סשה ברון כהן לסדרה "המופע של עלי ג'י".
בשנת 2002 הופיע במחזה המוזיקלי של המחזאי הגאה בוי ג'ורג', "טאבו".
ב-2002, יצר לוקאס ביחד עם דייוויד ואליאמס את הסדרה הקומית "הממלכה הקטנה".
לוקאס הופיע בסדרה בתפקיד הראשי במשך שלוש עונות וזכה בשלושה פרסי באפט"א על עבודתו כשחקן וכיוצר ביחד עם ויליאמס.
ב-2008, לסדרה יצאה תוכנית המשך בשם "הממלכה הקטנה באמריקה", שהיוותה את גרסתה האמריקאית, בתוכנית הופיעו גם כן לוקאס וויליאמס.
בשנת 2009 הופיע לוקאס בפארודיה הבריטית-אמריקאית "קרוד מאנדון וחרב האש הבוערת", בדמותו הראשית של הנשיא הנתעב דונולד דייוויד דונגאלור.
ב-2010 שיחק בסרטו שובר הקופות של טים ברטון "אליס בארץ הפלאות", וגילם בתפקיד כפול את זוג התאומים טווידלדם וטווידלדי.
הוא שיחק גם בסרט ההמשך משנת 2016 "אליס מבעד למראה".
ב-25 בדצמבר 2010 עלתה לשידור סדרה קומית מאת לוקאס ודייוויד ואליאמס, בשם "ותודה שטסתם" (Come Fly With Me).
באותה שנה נבחר לוקאס לשחק במחזמר "עלובי החיים" בלונדון בתפקיד מר תנרדייה, לוקאס הופיע בהופעת הענק שהתקיימה באצטדיון ה-O2 בלונדון לרגל 25 שנים למחזמר וכיכב בו עד לאוקטובר 2011.
ב-2011 שיחק בקומדיה המצליחה "מסיבת רווקות" בתור גיל.
בנוסף ב-2011, הופיע בסרט "הכופר" בתור רבי של קהילה יהודית בלונדון.
בשנת 2012 שיחק בתפקיד ראשי בקומדיה "דירות קטנות" לצד מספר רחב של שחקנים כגון: ג'יימס קאן, בילי קריסטל, דולף לונדגרן, רבל וילסון, ג'יימס מרסדן וג'ונו טמפל.
ב-2013, התארח בפרק בסדרה "קומיוניטי" ושיחק בסרט המותחן האמריקאי "בסתר" (אנ') בתור אוליבר.
בין השנים 2015–2017 הופיע ב-15 פרקים של סדרת המדע הבדיוני המצליחה "דוקטור הו" בתפקיד נרדול, מלווה של הדוקטור ה-12 (פיטר קפלדי).
בשנת 2017 שיחק בקומדיה "איך לדבר עם בחורות במסיבות" שביים ג'ון קמרון מיטשל, לצידן של ניקול קידמן ואל פנינג.
בשנת 2018 דיבב את בני בסרט "עולמם הסודי של גמדי הגינה" ושב לכתוב עבור סשה ברון כהן את הסדרה "מי זו אמריקה?".
בשנת 2019 דיבב את דמותו של מיסטר קוליק בסרט האנימציה "מיסטר לינק".
ב-2021, התארח בפרק בסדרה "אגדות המחר".
לוקאס הוא הומוסקסואל מוצהר ובסוף שנת 2006 ערך נישואים אזרחיים עם בן זוגו קווין מק'גיי, בטקס ססגוני שנערך בלונדון.
לקראת סוף שנת 2008 דווח על קרע ביחסים בין השניים, בטענות להתנהגות מוגזמת מצידו של מק'גיי.
באוקטובר 2009 התאבד מק'גיי בתלייה, והשאיר אחריו מכתב התאבדות בעמוד הפייסבוק שלו.
בשנת 2004 הופיע לוקאס בשעשועון הטריוויה הפופולרי "מי רוצה להיות מיליונר?", וזכה ב-64 אלף ליש"ט אותם תרם לצדקה.
לוקאס הוא אוהד קבוצת הכדורגל "ארסנל".
אביו, ג'וזף "ג'ו" לנטר, הוא עובד חברת ביטוח ואימו, ג'אנה בורסון, היא מזכירה בבית ספר תיכון.
הוא עבר לאטלנטה, ג'ורג'יה ב-1991, כשהיה בן 8, וסיים לימודיו בתיכון בשנת 2001. בצעירותו שיחק בייסבול ואף שיחק בקבוצה אטלנטה ברייבס במשך שתי עונות.
הוא למד לתואר ראשון במנהל עסקים מאוניברסיטת ג'ורג'יה, אך התעניין יותר בתעשיית הקולנוע והטלוויזיה, מה שגרם לו להשקיע פחות מלימודיו ולהתמקד בתחומים אלו.
סבו, קנלי לנטר, היה אחד מ-317 הגברים ששרדו את טביעת האינדינאפוליס.
בשנת 2004 התמודד לנטר בתוכנית המציאות "מאנהאנט: החיפוש אחר הדוגמן הכי מדהים באמריקה" מבית בראבו.
תוך מספר שבועות לאחר שעבר ללוס אנג'לס, קליפורניה, עבר בהצלחה את האודישנים לתפקיד של ניק בדרמת הנעורים העל-טבעית "נקודות נעימות" של רשת FOX.
היה לו תפקיד מרכזי לאורך העונה הראשונה והיחידה של סדרה.
לאחר מכן הופיע בסדרות "האנטומיה של גריי", "8 כללים פשוטים", "אהבה גדולה" ו"גיבורים".
באפריל 2005, קיבל תפקיד קבוע בסדרת הדרמה "גבירתי הנשיא" של ABC, שם שיחק את הוראס קאלאווי, לצד ג'ינה דייוויס ודונלד סאת'רלנד.
בכורת הסדרת הייתה ב-27 בספטמבר 2005 וזכתה להצלחה גדולה, אך בסופו של דבר הסדרה בוטלה ב-14 ביוני 2006.
בדצמבר 2006, הוכרז כי לנטר ידבב את אנקין סקייווקר בסרט המדע הבדיוני "מלחמת הכוכבים: מלחמת המשובטים" מבית האחים וורנר.
הסרט יצא לאקרנים ב-15 באוגוסט 2008, וקיבל ביקורות שליליות רבות, אולם הכניס כ-69 מיליון דולר.
לאחר שהסרט יצא לאקרנים, יצאה הודעה לתקשורת שמאט יבצע פעם נוספת את תפקיד אנקין בספין אוף לסרט, אך הפעם סדרת אנימציה שנקראה תחת אותו שם והציגה לראשונה ב-3 באוקטובר 2008 ב-Cartoon Network.
הוא עשה תפקיד זה גם במשחקי וידאו שמבוססים על הסרט.
בשנת 2008, הוא קיבל את התפקיד הראשי של זאק קונרוי, בסרט מקורי של ערוץ Freeform, "אהבה על קרח דק 3: המרדף אחר החלום" לצד פרנסיה רייסה.
בפברואר 2008, קיבל לנטר תפקיד ראשי בסרט הפרודיה "דיזסטר מובי".
הסרט ליגלג על סרטים כמו "קלוברפילד" ו"סקס והעיר הגדולה".
הסרט הוצג לראשונה ב-29 באוגוסט 2008, ורשם הכנסות בסך למעלה מ-34 מיליון דולרים, אך הביקורות עליו היו גרועות ביותר והוא קיבל 6 מועמדויות בפרס פטל הזהב.
באוקטובר 2008, הוכרז שהוא ישחק בחידוש לסרט האימה "נקמה כפולה", בסרט בעל אותו השם.
הכוכבות ששיחקו לצידו בסרט הן בריאנה אביגן, אודרינה פטרידג' ורומר ויליס.
בכורת הסרט הייתה ב-11 בספטמבר 2009, וקיבלה ביקורות שליליות.
ב-2009, החל לשחק באופן קבוע בסדרה "90210" מבית The CW, חידוש של דרמת הנעורים משנות ה-90 "בוורלי הילס 90210".
הוא שיחק בסדרה בדמותו של "ליאם קורט" ,דמותו מבוססת על דמותו של דילן מקקיי מהסדרה המקורית.
הוא נער מרדן שמעורב רומנטית במהלך כל הסדרה.
במרץ 2010, הוא חתם על תפקיד בפרודיה נוספת, "הערפד הראשון שלי", שם שיחק את אדוורד סאלן, פרודיה על אדוורד קאלן (בן דמותו של רוברט פטינסון ב"דמדומים").
בכורת הסרט הייתה ב-18 באוגוסט 2010.
בשנת 2011 מאט שיחק בתפקיד ג'ייסון וובר בסרט האימה "השותפה", לצד מינקה קלי ולייטון מיסטר.
בשנת 2012 דיבב את סלד בסרט "טינקרבל וסוד הכנפיים".
בשנת 2014 החל לנטר לשחק בתפקיד ראשי בסדרה "חוצה כוכבים", סדרת מדע בדיוני.
לנטר משחק שם חייזר בשם "רומן".
הסדרה שודרה בערוץ The CW אך בוטלה לאחר עונה אחת.
באוקטובר 2016 יצא לאקרנים סרט המלחמה "אינדיאנפוליס", בו כיכב לצידם של ניקולס קייג', תומאס ג'יין וטום סייזמור.
באותה שנה גילם את דמותו של וייט לוגאן בסדרה של NBC, "טיימלס".
ב-14 ביוני 2013 לנטר נישאה לבת זוגו אנג'לה סטייסי.
השניים היו בזוגיות מאז 2009. בתם הבכורה נולדה ב-30 בדצמבר 2017.
שנהסדרהתפקידהערות20058 כללים פשוטיםברנדוןפרק: "The After Party"פוינט פלזנטניק3 פרקים2005–2006גבירתי הנשיאהוריאס קאלוויתפקיד ראשי; 18 פרקים2006אהבה גדולהגיבסוןפרק: "Eviction"גיבוריםברודי מיצ'האם5 פרקיםשארקאדי לינדן3 פרקים2007CSIריאן לנסקופרק: "Fallen Idols"מונקקליי ברידג'ספרק: "Mr.
Monk and the Birds and the Bees"האנטומיה של גרייאדם סינגרפרק: "The Heart of the Matter"2008אהבה על קרח דק 3: המרדף אחר החלוםזאק קונרויסרט טלוויזיה של Freeformחף מפשעפטריק ברידגרפרק: "Everything...
מתיו צ'ארלס "מאט" מולנווג (נולד ב-11 בינואר 1984 ביוסטון טקסס) הוא מוזיקאי, יזם ומפתח בתחום האינטרנט מסן פרנסיסקו, קליפורניה.
הוא מוכר בעיקר בזכות פיתוח וורדפרס, מערכת ניהול תוכן אשר מופצת באופן חופשי ומהווה פלטפורמה לכשליש מכל אתרי האינטרנט בעולם..
בשלהי 2005 הוא הקים את חברת אוטומטיק (Automattic) שמפעילה את וורדפרס ואקיזמט, המציעים בלוגים חינמיים ושירותים נוספים בתשלום.
נכון ל-2019, החברה גייסה מעל 317 מיליון דולר.
מת'יו (מאט) פליין הוא מתופף להקת הרוק האמריקאית מארון 5.
מאט פליין נולד בוודסטוק ניו יורק.
בילדותו למד לנגן על תופים.
פליין ניגן במועדונים בניו יורק.
מאוחר יותר, הצטרף ללהקת The B-52's וניגן עבורם.
הוא עזב אותם כדי לנגן בשביל הזמר גווין דגראו.
בשנת 2006 הצטרף פליין ללהקת "מארון 5", לאחר שהמתופף של הלהקה, ראין דאסיק, עזב בגלל פציעה שמנעה ממנו להמשיך לתופף.
מאט הצטרף ללהקה כשהם התחילו לעבוד על האלבום השני שלהם.
כיום הלהקה עובדת על אלבומה הרביעי שעתיד לצאת ב-26 ביוני 2012.
מאט ניגן בתופים עבור להקת The B-52's והשתתף בשיר "Waterfall" של הזמר גווין דגראו.
כמו כן, הוא מנגן גם בכלי הקשה ובמצילתיים.
פליין ייצג את חברת "ימאהה" וכיום מייצג את חברת "לודוויג".
פליין בעל תעודת רישיון של מוזג.
מאט נשוי ואב לשניים: ראין היא בתו הבכורה ומייקל פורד, בנו הצעיר.
מת'יו דייוויד "מאט" מקגורי הוא שחקן קולנוע וטלוויזיה אמריקאי-יהודי.
הוא ידוע בעיקר בשל גילום הדמויות של ג'ון בנט בסדרת הדרמה קומית של נטפליקס, "כתום זה השחור החדש", ואשר מילסטון בסדרת הדרמה המשפטית של רשת ABC, "המדריך לרוצח".
מקגורי נולד וגדל במנהטן, ניו יורק, והחל להופיע בגיל תשע.
לאחר שסיים את לימודי התיכון בניו יורק, החל ללמוד באמרסון קולג' בבוסטון, מסצ'וסטס.
לפני שפתח בקריירת משחק, מקגורי עבד בין היתר כמאמן אישי, כותב טור דעה בענייני בריאות במזין הלייפסטייל "Men's Journal" ומפתח גוף.
מאט מגדיר עצמו כפמיניסט ומתעניין בנושאים חברתיים שונים, כמו גם חבר בתנועה הפוליטית "התנועה לפירוק המשטרה".
בשנת 2011 מקגורי עשה את הופעת הבכורה שלו בטלוויזיה באופרת הסבון של רשת ABC, "לחיות את החיים".
הוא מאוחר יותר הופיע עם תפקידי אורח קטנים בסדרות "מבוקש", "אחת שיודעת", "רופא להשכיר" ו"אלמנטרי".
ב-2013, קיבל תפקיד משנה בתור הסוהר ג'ון בנט בסדרת הדרמה קומית של נטפליקס, "כתום זה השחור החדש" שנוצרה על ידי ג'נג'י כהן ומבוססת על ספרה האוטוביוגרפי של פייפר קרמן.
דמותו שבה לתפקידי אורח בעונה השנייה והשלישית של הסדרה.
בשנים 2014-2020 הוא גילם במשך שש עונות את דמותו של הסטודנט למשפטים אשר מילסטון בסדרת הדרמה המשפטית "המדריך לרוצח" שיצרה והפיקה שונדה ריימס עבור רשת הטלוויזיה ABC.
בשנת 2018 שיחק בסרט הקומדיה "סטפ סיסטרס"; סרט מקורי של הזרמת המדיה נטפליקס.
בשנת 2020 שיחק בסרט הדרמה של הבמאי פרנטיס פני "בוסר"; גם הוא סרט של נטפליקס, שם שיחק בתפקיד של הרווארד, חברו ללימודים של אלייז'ה (מאמדו אצ'יי).
לאחר מכן, המשיך לשחק בהפקות מקוריות של נטפליקס, בין היתר בקומדיה הרומנטית משנת 2021; "טוב על הנייר" בדמותו של בראט, דודן של אנדראה (אלייזה שלזינגר).